Legebiltzarreko Erregelamenduko 130. artikuluak ezarritakoa betez, agintzen da Nafarroako Parlamentuko Aldizkari Ofizialean argitara daitezen 2018rako Nafarroako Aurrekontu Orokorrei buruzko Foru Lege proiektuko artikuluei aurkezturiko zuzenketak, eta partzialki argitara daitezen haren partidei aurkeztutako zuzenketak. Foru Lege proiektua 2017ko azaroaren 9ko 137. Nafarroako Parlamentuko Aldizkari Ofizialean argitaratu zen.

Iruñean, 2017ko azaroaren 22an

Lehendakaria: Ainhoa Aznárez Igarza

1. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Honako artikulu honen apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 1. j) bis letra gehitzea.

Beste partida bat gehitzen da, gehikuntza izan dezakeena, 051000 zenbakikoa eta “Erretiro-adinarengatiko koefiziente murriztailea aplikatzea” izenekoa.

Zioak: Aurrekontuetan partida sartu da eta dagokion korrelazioa eduki behar du, hura emateko eskatu den prozedura onartzen den kasurako.

2. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 1. k) bis letra gehitzea.

Partida berri bat sartuko da Babes zibileko programa batean, 050007 zenbakikoa eta “Larrialdiei, hondamendiei edo ezbeharrei aurre egiteko laguntzak” izenekoa.

Zioak: Beharrezkotzat jotzen da gisa horretako egoerak gertatzeari begira elkartasuna erakutsiko duen partida bat egotea.

3. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Artikuluari apartatu/paragrafo berri bat gehitzeko zuzenketa:

5. artikulua. Kreditua zabaltzea.

Apartatu/paragrafo berri bat gehitzea: 3. bis.

Dibertsitateari arreta egiteko plana.

Zioak: Dirudienez, departamentuak Dibertsitateari arreta egiteko plana deitzen duen hori abiarazi nahi du.

Horregatik, ezinbestekotzat jotzen da aurrekontua jartzea eta gerora ez uztea betetzen ez diren beharrizanak.

4. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 3. letra bat gehitzen da, c) letra.

Lan-kontratupeko langileen ordainsariak, atzerriko hizkuntzak ikasteko liberatzen direnean.

Ingelesa lehentasunez.

Zioak: a), b) eta c) apartatuekin bezala, partida berria ezartzeak sor litzakeen beharrizanak asetzea.

5. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 3. letra bat gehitzen da: l) bis.

Irakaskuntza ertainerako eta goi ikasketetarako beka eta laguntzak.

Zioak: Proposatzen den araudia aplikatzearen ondorioz sor litezkeen aurrekontu-beharrizanei erantzutea, joan den urtekoa gerta ez dadin. Izan ere, departamentuak deialdian egin behar izan zituen zuzenketen ondoren ez zen aski geratzen partidan jasotzen den aurrekontuarekin.

6. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 5. k) bis letra gehitzea.

Konpentsazio-funtsa, udalek aurre egin diezaioten “gainbalioen gaineko zerga” itzultzeari.

Zioak: 2017ko maiatzaren 11n emandako epai batean, Konstituzio Auzitegiak ezarri zuen zergadunek ez dutela gainbalioaren gaineko udal-zerga ordaindu behar, baldin eta higiezin baten salmentan galera gertatu bada.

Horren ondorioz, Nafarroako Justizia Auzitegi Nagusiaren epai bat jakin genuen, zeinak Nafarroako udal bat kondenatzen baitzuen zergadunari itzulketa egitera Nafarroan zerga horretan gehiegizko ordainketa egin denean, eta oraindik preskribitu ez dena; alegia, erreklamatzen ahal dena. Ukituak 5.400 izan daitezke, baina oraindik ezin da zehazki jakin zenbat itzuli beharko duten udalek.

Teknikoki, udal bakoitzak egin beharrekoa da itzulketa, hura delako zerga kobratu zuen entitatea, baina PSNtik egokitzat jotzen dugu konpentsazio-funts bat sortzea, erreklamazioen kostuari erantzun behar dioten udalen ogasunaren egoera ekonomikoki samurtzekoa.

Aipatzekoa da proposamen hori eztabaidatu egin zela Nafarroako Parlamentuan, eta talde parlamentarioen gehiengoak aldeko jarrera erakutsi zuela.

7. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 7. letra bat gehitzen da: s) bis.

Gizarte Zerbitzuen zorroaren berrikustea, oinarrizko osasun laguntzaren eta gizarteratzeren esparruan.

Zioak: 2018an berritu beharko litzateke Gizarte Zerbitzuen zorroa, eta pentsatzekoa da eskubide subjektibo berriak ezarri edo hedatuko direla.

8. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 7. letra bat gehitzen da: s) bis.

Desgaitasunerako II. Foru Plana abian jartzeko jarduketak.

Zioak: Desgaitasunerako II. Foru Plana prestatu ez denez, ezin dugu zenbateko finkorik jarri, ez dakigulako zein neurri egonen diren, ez eta zein kostu izanen duten ere.

Horregatik, partida hori handitu ahal izatea eskatzen dugu.

9. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 7. letra bat gehitzen da: s) bis.

Gizarteratze Plana abiarazteko jarduketak.

Zioak: Gizarteratze Plana prestatu ez denez, ezin dugu zenbateko finkorik jarri, ez dakigulako zein neurri egonen diren, ez eta zein kostu izanen duten ere.

Horregatik, partida hori handitu ahal izatea eskatzen dugu.

10. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 7. letra bat gehitzen da: s) bis.

920008 93300 2269 231702 Haurren eta nerabeen II. Plan Integrala.

Zioak: Beharrezkoa iruditzen zaigu zabalgarria izatea, aurrekontua kalkulatzeak duen zailtasunagatik, gaur egun plana onetsi gabe dagoelako eta, horren ondorioz, gerta daitekeelako planaren zirriborroan daudenak baino askoz neurri anbiziotsuagoak jasotzea.

11. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 7. letra bat gehitzen da: s) bis.

Gizarte Zerbitzuen zorroaren berrikustea, adinekoen, gaixotasun mentalaren, desgaitasunaren eta mendetasunaren esparruan.

Zioak: 2018an berritu beharko litzateke Gizarte Zerbitzuen zorroa, eta pentsatzekoa da eskubide subjektibo berriak ezarri edo hedatuko direla, eta horregatik aurkeztu dugu zuzenketa hau.

12. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 8. letra bat gehitzen da: d) bis.

Partida berri bat, “Berdintasunari buruzko Foru Legea” izenekoa.

Zioak: Berdintasunari buruzko Foru Legea prestaketan dagoenez, aurreikus daiteke 2018an onets daitekeela eta, horrenbestez, urte horretan hartuko duela indarra. Hori horrela, beharrezkoa da partida hau sortzea, aipatu ekitaldian abiarazi ahal izan dadin.

13. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

5. artikulua. Kreditua zabaltzea.

Apartatua/paragrafoa: 8. letra bat gehitzen da: d) bis.

Partida berri bat gehitzea, zabaltzen ahal dena, B20002 B2100 kodekoa eta “9/2010 F.L. aplikatzea” izena duena.

Zioak: Legediarekin eta sortutako partidarekin koherente izatearren.

16. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Artikulu bat gehitzeko zuzenketa:

“36. bis artikulua.

2017-2018 ikasturterako derrigorrezkoaren ondoko ikasketetarako eta unibertsitate-ikasketetarako beken deialdi orokorrari buruzko araudia.

2017-2018 ikasturterako derrigorrezkoaren ondoko ikasketetarako eta unibertsitate-ikasketetarako beken deialdi orokorrean ikasle onuradunei ez zaizkie deskontatuko Hezkuntza Ministerioak emandako laguntzak, 2015-2016 ikasturterako deialdian ezarritakoari jarraikiz.

Zioak: Ahalbidetzea unibertsitateko ikasle guztiek unibertsitatera joan ahal izatea; bereziki, arrazoiak arrazoi unibertsitateko ikasketak Nafarroako Unibertsitatean egin nahi dituzten errentarik txikieneko familietakoek.

Gobernuaren bekak osagarriak dira, ez ordezkoak.

Deialdiak ezarriak ditu mugak, 9,49 oinarrian jasotzen baitu beka edo laguntzaren kontzeptu guztiak baturik, guztira ordainduko den kopurua ezin izanen dela lanbidearteko gutxieneko soldata (gaur egun 9.907,80 euro) baino handiagoa izan, ikasleari eman zaizkion laguntza guztien baturak kopuru hori gainditzen badu ere.

Halaber, 9.4.10 oinarrian ezartze da edozein kontzepturengatik emandako zenbatekoa ez dela izanen haren kostua baino handiagoa.

17. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Artikuluko apartatuari/paragrafoari beste letra bat gehitzeko zuzenketa:

41. artikulua. Gastu-konpromisoak etorkizuneko aurrekontuen kargura.

Apartatua/paragrafoa: 1. i) bis letra gehitzea.

Enplegurako politika aktiboak.

Zioak: Deialdiei denboran zeharreko egonkortasun handiagoa emateko eta enplegurako politika aktiboen alorrean hutsunerik ez gertatzeko.

18. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Artikulu bat gehitzeko zuzenketa:

“53. bis artikulua.

N-212-A errepidea 2+1 errepide bihurtzeko jarduketak

Zioak: N-121-A errepidea 2+1 bide bihurtzen joatea oinarrizko helburu bat da bide-ardatz horren segurtasuna hobetzeko.

 Partida horren bidez departamentuari ahalbidetu nahi zaio jarduketak tarteka garatzea, errazte aldera hura aldatzea zenbait urtetan zehar.

19. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Artikulu bat gehitzeko zuzenketa:

53.bis) artikulua.

Nafarroako Gobernuak 6 hilabeteko epean sistema bat ezarriko du, zerga-neurrien eta neurri ekonomikoen bitartez edo bestelako neurrien bitartez, Nafarroako Autobidetik (AP-15) iragatea nafarrentzat doan izan dadila bermatzeko.

Zioak: Nafarroako Parlamentua Nafarroako Autobidea doan izatearen alde agertu da.

Errealistagoa iruditzen zaigu proposatzen den sistema ezartzea.

20. ZUZENKETA

GEROA BAI, EH BILDU
ETA PODEMOS-AHAL DUGU
TALDE PARLAMENTARIOEK ETA

IZQUIERDA-EZKERRAKO FORU
PARLAMENTARIEN ELKARTEAK AURKEZTUA

Beste xedapen gehigarri bat gehitzeko zuzenketa.

Lehenengo bis xedapen gehigarria

18/2016 Foru Legea, 2017-2019 aldirako toki inbertsioen plana arautzen duena, aldatzea.

4. artikuluko 4. apartatua aldatzea. Hona testu berria:

"4. Konprometitu gabeko diru kopuruen bidez eta 28. artikuluan xedatutakoarekin bat askatutakoen bidez finantzatuko dira, aurrekontuko mugak gainditu gabe, Inbertsioen Programetan aurreikusitako kostuen balizko gehikuntzak eta Toki Programazioaren % 10 arteko gehikuntzak, artikulu honen 2. zenbakian biltzen direnak.

Behin erreserba horiek aski izanda behin-behinekoz sartutako eta gehieneko ekarpen ekonomikoa finkatzearen zain dauden inbertsioen gehikuntzak bermatu ahal izateko, beste jarduketa batzuei ekinen zaie, erreserbako inbertsioen lehentasun-ordenaren arabera, zeina Toki Administrazioko zuzendari nagusiaren ebazpenaren bidez ezarriko baita.

Zioak: Uste dugu era horretan erantzun hobea ematen zaiela programen beharrizanei.

21. ZUZENKETA

GEROA BAI, EH BILDU
ETA PODEMOS-AHAL DUGU
TALDE PARLAMENTARIOEK ETA

IZQUIERDA-EZKERRAKO FORU
PARLAMENTARIEN ELKARTEAK AURKEZTUA

Beste xedapen gehigarri bat gehitzeko zuzenketa.

Lehenengo bis xedapen gehigarria

18/2016 Foru Legea, 2017-2019 aldirako toki inbertsioen plana arautzen duena, aldatzea.

15. artikuluko 4. apartatua aldatzea. Hona testu berria:

"4. Aurreko zenbakian aipatzen den ebazpena argitaratu eta hiru hilabeteko epean, bertako A) letran aipatzen diren toki entitateek IV. eranskineko 4. atalean adierazitako dokumentazioa aurkeztu beharko dute.

2019an egin beharreko inbertsioen kasuan, aipatu epea 2018ko maiatzaren 31n bukatuko da”.

Zioak: Gure ustez egokiagoa da jarritako epe berria

22. ZUZENKETA

GEROA BAI, EH BILDU
ETA PODEMOS-AHAL DUGU
TALDE PARLAMENTARIOEK ETA

IZQUIERDA-EZKERRAKO FORU
PARLAMENTARIEN ELKARTEAK AURKEZTUA

Beste xedapen gehigarri bat gehitzeko zuzenketa.

Lehenengo bis xedapen gehigarria

18/2016 Foru Legea, 2017-2019 aldirako toki inbertsioen plana arautzen duena, aldatzea.

32. artikuluko 1. apartatua aldatzea. Hona testu berria:

"1. Toki entitateek zilegi izanen dute libreki erabaki beharrekoen ataleko ekarpena finantza pasiboak amortizatzeko erabiltzea, jatorria dutenak finantza entitateekin edo beste administrazio publiko batzuekin epe luzera hitzartutako aurrekontu izaerako eragiketetan”.

Zioak: Uste dugu idazketa berriarekin erantzun osoagoa ematen zaiela sor daitezkeen inguruabar ezberdinei.

23. ZUZENKETA

GEROA BAI, EH BILDU
ETA PODEMOS-AHAL DUGU
TALDE PARLAMENTARIOEK ETA

IZQUIERDA-EZKERRAKO FORU
PARLAMENTARIEN ELKARTEAK AURKEZTUA

Xedapen gehigarrian beste apartatu/paragrafo bat gehitzeko zuzenketa.

Seigarren xedapen gehigarria. Osasun Sistema Nazionaletik etorritako langileei aitortutako lanbide karreraren maila aplikatzea.

Apartatu/paragrafo berri bat gehitzea: 1.bis

Osasun sistema Nazionaleko beste zerbitzu batzuetatik iritsitako langileei, Osasun Departamentuko erakunde autonomoetan lanpostu bat zerbitzu eginkizunetan betetzen badute, Osasun Sistema Nazionaleko beste osasun zerbitzu batean egiaztatutako karrera-graduak aitortzen zaizkie.

Gradu horien ordainsariak Osasunbidea-Nafarroako Osasun Zerbitzuko osasun-langileen lanbide karrerako araudian ezarritakoaren arabera ordainduko dira.

Zioak: Osasun Departamentuko erakunde autonomoek oso gutxitan erabili behar izan dute zerbitzu eginkizunen figura, Osasun Sistema Nazionaleko beste zerbitzu publiko bateko profesional bat ekartzeko.

Izan ere, gaur egun 9 profesional daude egoera horretan.

Ez ba zaie uzten karrera profesionala kobratzen, ez jatorriko administrazioan kobratzen zutena, ez Nafarroan aurreikusitakoa ere, gerta daiteke profesional bat ekarri behar izatea eta ordainsari txikiagoekin etorri behar izatea.

Ekitate zioak direla-eta, proposatzen da modua ezartzea karrera profesionala kobra dezaten.

24. ZUZENKETA

GEROA BAI, EH BILDU
ETA PODEMOS-AHAL DUGU
TALDE PARLAMENTARIOEK ETA

IZQUIERDA-EZKERRAKO FORU
PARLAMENTARIEN ELKARTEAK AURKEZTUA

Xedapen gehigarria aldatzeko zuzenketa:

Hamaikagarren xedapen gehigarria.- Diru-laguntzei buruzko azaroaren 9ko 11/2005 Foru Legea aldatzea.

1. Diru-laguntzei buruzko ekainaren 9ko 11/2005 Foru Legeari xedapen gehigarri bat gehitzen zaio, laugarrena. Testu hau izanen du:

Laugarren xedapen gehigarria.- Nafarroako Gobernuak sustatuko du hitzarmenak sinatzea toki entitateekin, helburua izanik lankidetza arautzea udal esparruan euskara erabiltzeko eta sustatzeko programak garatzen dituzten toki entitateekin.

Hitzarmenetan ezarriko dira laguntza teknikoen baldintzak, planifikazioarenak, koordinazioarenak eta, kasu bada, finantziazio araubidea.

Foru dekretu batek arautuko ditu lankidetzaren baldintzak, lankidetzan sartzen diren jarduerak eta Nafarroako Gobernuak emanen dituen laguntzak.

Laguntza ekonomikoak urteko deialdi baten bidez emanen dira.

Zioak: Euskarari buruzko abenduaren 15eko 18/1986 Foru Legearen xedea da euskararen erabilera normal eta ofiziala arautzea gizarte-bizikidetzaren arloetan, eta helburu nagusiak dira herritarrek euskaraz jakiteko eta euskara erabiltzeko duten eskubidea babestea eta eskubide hori gauzatzeko tresnak definitzea, eta euskararen biziberritzea eta garapena babestea Nafarroan, erabilera sustatzeko neurriak hartuz.

Beste alde batetik, ezartzen du botere publikoek beharrezko diren neurriak hartuko dituztela herritarrak ez daitezen hizkuntzagatik diskriminatuak izan, eta herritarrei aitortzen zaie eskubidea dutela Administrazio Publikoekiko harremanetan gaztelania edo euskara erabiltzeko, legean ezarritakoari jarraikiz betiere.

Hala Nafarroako Gobernuak nola toki entitateek neurriak garatu behar dituzte indarreko legeria betetzeko. Horiek horrela, administrazio publikoen arteko lankidetza funtsezkoa da herritarrei zerbitzu egokia emateko.

Nafarroako Gobernurako 2015etik 2019ra bitarteko programa-akordioak, 2.3 Hizkuntza-politika izeneko apartatuan, honako konpromiso hau jasotzen du:

“9. Toki-entitateekiko lankidetza-hitzarmenari heltzea berriro, hizkuntza-politika koordinatzeko eta optimizatzeko eta erakunde publikoen baliabideak trukatzeko.

Euskarazko udal-zerbitzuen sarea handitzea, egungo eta etorkizuneko eskariari erantzuteko.

Lankidetza hori gauzatzen ari da, Euskarari buruzko Foru Legea onetsi zenetik, lankidetza hitzarmenak sinatuz udal euskara zerbitzua duten toki entitateekin.

Hitzarmen horietan jasotzen ziren lankidetza tekniko zein ekonomikorako baldintzak.

Diru-laguntzei buruzko azaroaren 9ko 11/2005 Foru Legea onetsi zenetik, lankidetza hori mugatuta geratu da.

Gainera, kontuan hartu behar da Nafarroako Gobernuak toki entitateekin hitzarmenak sinatzen dituela toki entitateek ematen dituzten zerbitzuei finantziazioa eta lankidetza emateko, esate baterako, 0tik 3 urtera bitarteko zentroetan edo oinarrizko gizarte zerbitzuetan.

Hori posiblea da legeetan aukera hori jasotzen delako.

Toki entitateek legezko erantzukizuna dute euskarazko arreta eskatzen duten herritarrak artatzerakoan.

Nafarroako Gobernuak, toki entitateen beharrizan tekniko eta ekonomikoei erantzun egokia eman ahal izateko, lege esparru bat behar du, lankidetza hori arautuko duena.

Horiek horrela, beharrezkoa da Diru-laguntzei buruzko azaroaren 9ko 11/2005 Foru Legeak aukera jasotzea lankidetza horren baldintzak arautzeko.

25. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Xedapen gehigarriko apartatutak aldatzeko zuzenketa:

Hamaseigarren xedapen gehigarria.- Nafarroako Nekazaritza Ustiategien Erregistroari buruzko Foru Legearen testu bategina aldatzen da, uztailaren 2ko 150/2002 Legegintzako Foru Dekretuaren bidez onetsia.

Apartatua/paragrafoa aldatzea: 3.

b) letra.

Hauxe da ageri den testua: “Nekazaritza ustiategitik lortzen den unitateko lan errenta erreferentziazko errentaren % 35 edo handiagoa izatea, eta haren % 120tik beherakoa.”

Honako hau jarri behar du: “Nekazaritza ustiategiko NLU bakoitzeko lortzen den unitateko lan errenta erreferentziazko errentaren %3 5 edo handiagoa izatea, eta haren % 120tik beherakoa.”

Zioak: Nekazaritza ustiategiko NLU bakoitzeko zehaztu behar da, bestela nagusiki nekazariak direnak, ustiategia NLU bat baino gehiago badituzte, desabantailan egonen lirateke nekazaritza sozietateen aldean

27. ZUZENKETA

NAFARROAKO ALDERDI SOZIALISTA

TALDE PARLAMENTARIOAK AURKEZTUA

Beste xedapen gehigarri bat gehitzeko zuzenketa.

Hemeretzigarren bis xedapen gehigarria

Nafarroako Ehizari eta Arrantzari buruzko abenduaren 22ko 17/2005 Foru Legearen 86. artikulua aldatzen da, eta testu hau izanen du:

86. artikulua.

Ehiza animaliek eragindako kalteak.

1. Ehiza espezieak ibilgailuz harrapatzearen ondorioz gertaturiko istripuen kasuan, ehizaren arloan eskumena duen departamentuak dagokion espediente administratiboa tramitatuko du egon litezkeen erantzukizunak zehaztu ahal izateko, honela:

A) Animalia harrapatu duen gidaria, istripua ekiditeko behar adinako neurriak hartu ez baditu edo zirkulazio-arauen urratzea egotzi ahal bazaio –esate baterako, gehiegizko abiadura, kontuan hartu ez izana animalia-iragateen arriskuari buruzko ohartarazpen-seinaleak, Nafarroako Gobernuak Nafarroako errepideetako toki arriskutsuenetan jarriak, eta abar–.

B) Ehiza aprobetxamenduaren titularra edo, bidezkoa denean, eremu mugatuaren titularra, baldin eta istripua ehiza larriko espezie baten ehiza kolektiboko ekitaldi baten zuzeneko ondorioa izan bada. Ez da aplikatuko istripua gertatu bada animalien ibiltze naturalagatik, hala nola jaki bila, araldian eta abar.

C) Ehizaren arloan eskumena duen administrazioa, ehiza aprobetxamendua antolatzeko xedapenen ondorioz gertatzen bada istripua.

D) Istripua gertatu den bide publikoa ustiatzen duen titularra, istripua animaliek bidea hartzearen aurkako babes neurriak ez kontserbatzearen ondorioz gertatzen baldin bada, betiere haien mantentzea bidea ustiatzen duen titularraren erantzukizuna denean, edo, bestela, istripua ehiza faunaren iragatea iragarriko duten seinale egokiak ez egotearen ondorioz gertatzen bada.

2. Ehiza- edo arrantza-animaliek eragindako gainerako kalteengatiko ordaina legedi zibilaren arabera erantzukizuna dutenek ordaindu beharko dute, salbu eta segurtasun arrazoiengatik ehizarako debekatuak diren eremuen barrualdean bizi diren ehiza-animaliek eragindakoak, baldin eta eremu horien ondoko eremu mugakideak hesiturik badaude luzera osoan; haietan, izan ere, haien jabea, titularra edo emakida-hartzailea joko da erantzuletzat.

3. Ehiza animaliek eragindako bide-istripuetan gertaturiko kalteen kasurako, diru-laguntza bat arautuko da aseguru-mekanismo bat ezartzen laguntzeko. Aseguru horrek Nafarroako ehiza aprobetxamenduen titularren balizko erantzukizuna estaliko du.

Zioak: Azken urteotan, ehiza espezieak eta espezie babestuak ugaldu direnez istripuak gero eta ohikoagoak dira Nafarroako errepideetan, bai errepide irekietan, bai autobia eta autobideen moduko edukiera handiko bide hesituetan ere.

Istripu horiek urte osoan zehar gertatzen dira, ez ehiza garaian bakarrik. Izan ere, debeku garaia hasi denetik goraka doaz etengabe, eta herritarren haserrea agerikoa da, arriskua dagoelako, kalte pertsonalen zein materialen aldetik. Ia guztiak gertatzen dira iluntzen duenean.

Ehiztarien kolektiboa oso kezkatuta dago martxoaren 1etik aurrera izandako lege aldaketarekin, errua ibilgailuen gidariei leporatzeaz gain, erantzukizuna ehiza aprobetxamenduen titularren bizkar uzten duelako, istripua ehiza larriaren ehiza kolektiboko ekintza baten zuzeneko ondorioa izan bada, ekintza egun berean egina edo istripua gertatu baino hamabi ordu aurretik bukatua bada.

Erantzule izan daiteke, halaber, istripua gertatu den bidearen titularra, itxiturako hesia epean ez konpontzeagatik, edo, kasua bada, animalia solteei buruzko berariazko seinalerik ez edukitzeagatik istripu tasa handiko tarteetan.

Aldaketa hori ehiztarien kolektiboaren kaltetan gertatzen da, iragaten delako erantzukizun subjektibo batetik, zeinaren arabera orain arte istripuengatik erantzuten zen bakarrik horiek lotuta bazeuden ehiza ekintza batekin edo kudeaketaren zabarkeriarekin, erantzukizun objektibo batera, baldin eta istripua gertatu den egunean edo 12 ordu lehenago ehiza larriko espezie bat kolektiboki ehizatzeko ekintza bat burutu bada.

28. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Beste xedapen gehigarri bat gehitzeko zuzenketa.

Hemeretzigarren bis xedapen gehigarria

Nafarroako Ehizari eta Arrantzari buruzko 17/2005 Foru Legearen aldaketa.

86. artikuluko 1., 2.. eta 3. apartatuak aldatzen dira.

86. artikulua.

Ehizarako animaliek eragindako kalteak.

1. Ehiza espezieak harrapatzearen ondorioz gertaturiko istripuen kasuan, ehizaren arloan eskumena duen departamentuak dagokion espediente administratiboa tramitatuko du gerta litezkeen erantzukizunak zehaztu ahal izateko; honelakoak izan daitezke:

a) Animalia harrapatu duen gidaria, istripua ekiditeko behar adinako neurriak hartu ez baditu edo zirkulazioari buruzko arauak urratzea egotzi ahal bazaio, esate baterako, gehiegizko abiadura, kontuan hartu ez izana animalien pasabideen arriskuaz ohartarazteko seinaleak, Nafarroako Gobernuak Nafarroako errepideetako toki arriskutsuenetan jarriak, eta abar.

b) Ehiza aprobetxamenduaren titularra edo, bidezkoa denean, eremu mugatuaren titularra, baldin eta istripua ehiza larriko espezie baten ehiza kolektiboko ekitaldi bate zuzeneko ondorioa izan bada. Ez da aplikatuko istripua gertatu bada animalien ibiltze naturalagatik, bereziki gauez, jaki eta ur bila, araldia edo beste edozer dela-eta.

c) Ehizaren arloan eskumena duen administrazioa, ehiza aprobetxamendua antolatzeko xedapenen ondorioz gertatzen bada istripua.

d) Istripua gertatu den bide publikoa ustiatzen duen titularra, istripua animaliek bidea hartzearen aurkako babes neurriak ez kontserbatzearen ondorioz gertatzen baldin bada, betiere haien mantentzea bidea ustiatzen duen titularraren erantzukizuna denean, edo, bestela, istripua ehizarako faunaren iragatea iragarriko duten seinale egokiak ez egotearen ondorioz gertatzen bada.

2. Lege zibilen arabera erantzule direnek ordainduko dituzte ehizarako edo arrantzarako basa animaliek eragindako gainerako kalteak.

3. Ehizarako animaliek bide-istripuetan kalterik eragiten dutenerako, dirulaguntza arautuko da aseguru-mekanismoa ezartzen laguntzeko. Aseguru horrek Nafarroako ehiza aprobetxamenduen titularren erantzukizuna estaliko du.

Zioak: Aldatzea 2016ko aurrekontuetan egin zen aldaketa, Nafarroako ehizari eta arrantzari buruzko 17/2005 Foru Legearen gainekoa, zeinak inplikatzen baitu ehiza espezieekin gertatzen diren istripuen errua dela ibilgailuen gidariarena eta erantzukizuna ehiza aprobetxamenduen titularren bizkar uzten baitu.

29. ZUZENKETA

UNIÓN DEL PUEBLO NAVARRO

TALDE PARLAMENTARIOAK AURKEZTUA

Xedapen iragankor berri bat gehitzeko zuzenketa:

Lehenengo bis xedapen iragankorra.

Eskubide pasiboen gaineko aukerarako epe berria Nafarroako Administrazio Publikoen funtzionarioentzat.

1. Nafarroako Administrazio Publikoetako funtzionarioek, jardunean edo altaren pareko egoeran daudenek eta, bere garaian, Nafarroako Administrazio Publikoen montepioetako funtzionarioen eskubide pasiboen araubide iragankorrari buruzko martxoaren 5eko 10/2003 Foru Legean aurreikusitako eskubide pasiboen sistema baino lehenagokoan jarraitzea aukeratu zutenek, aipatutako martxoaren 5eko 10/2003 Foru Legean aurreikusten den eskubide pasiboen sistema berria aplikatzea aukeratu dezakete, horretarako idazki bat aurkeztuz Foru Komunitateko Administrazioaren Erregistro Orokorrean, foru lege honek indarra hartu eta hiru hilabeteko apean.

2. Nafarroako Administrazio Publikoek erregularizatu eginen dituzte martxoaren 5eko 10/2003 Foru Legean araututako eskubide pasiboen sistemaren aplikazio esparruan sartzen diren funtzionarioek kasuan kasuko montepioari egindako kotizazioak, banakako likidazioa eginez, dagozkion interesak barne, 2003ko apirilaren 1etik aurrerako eraginarekin.

Zioak: Martxoaren 5eko 10/2003 Foru Legeak eskubide pasiboen sistema bat ezarri zuen, Nafarroako Administrazio Publikoen montepioetako funtzionarioei bakarrik aplikatzekoa. Asmoa zen legeak berak montepioetako finantza-aurrekontuetan krisi larri-larritzt jotzen zuenari, eta garai hartan epe ertainari begia iragartzen zenari, konponbide bat ematea.

Aldaketa horrek Gizarte Segurantzarenaren antzeko sistema bat ezarri zuen, zeinean pentsioak kalkulatzeari begira aktiboan jasotzen ziren lansariak hartzen baitira aintzat, araubide iragankor gisa, kontuan hartzen zelako, era berean, aipatu araubidean sartzeko aukera, denbora bat iraganik eta Espainiako Gobernuarekin negoziaketa prozedura bat osatu ondoren.